  Виталий Пронин Усточи Мунё театрын актёр луыса ужаз, Удмурт филармониысь, Операя но балетъя театрысь но Ижысь цирклэн оркестръёсаз шудӥз. 10-тӥ толшоре берпум сюрес вылэ келязы Удмуриысь но Россиысь дано артистэз Герман Власовез. Герман Иосифовичлы вал 83 арес. Со вордӥськиз Ижын. Быдӟым ож кутскем бере Герман анай-атайтэк кылиз.  Пияшлэсь крезьгурез яратэмзэ валаса, 1943-тӥ арын сое келязы Новосибирскысь крезьгуръя военной училищее. 1945-тӥ арын со та городысь Вормон парадын орекстрен ӵош маршировать кариз ини. 1950-тӥ арын Герман Власов берытскиз Иже. Усточи Мунё театрын актёр луыса ужаз, Удмурт филармониысь, Операя но балетъя театрысь но Ижысь цирклэн оркестръёсаз шудӥз. 1954-тӥ арын Ижысь механикая институтысь джаз оркестрен кивалтӥз. Удмуртиысь учкисьёс Герман Власовез тодо усто саксофонистэз, кларнетистэз, крезьгурчиез но аранжировщикез сямен. Герман Иосифович берпум нуналозяз ужаз Удмуртиысь духовой инструментъёсъя кун «Арсенал-Бенд» оркестрын. Татын со тыршиз оркестр кылдэм дырысен 1990-тӥ арысен.  Котькуд концертын шӧдӥське вал, Г. Власовлэн аспӧртэмлыко шудэмез, крезьгурез валамез но усьтэмез.  Республикаысьтымы Культурая но туризмъя министерство но «Арсенал-Бенд» кун оркестр артистлэн ӵыжы-выжыосызлы но солэсь творчествозэ гажасьёслы мур куректэмзэс верало Герман Власов улонысь кошкемен валче.Галина Савина  